הוועדה המשותפת לוועדת הכספים ולוועדת הכנסת לתקציב הכנסת, כנסת 20, פרוטוקול מספר 2, 2015-12-22 10:45

דוד ביטן: בתקציב הכנסת יש עודפים מ-2014 שמעבירים אותם משנה לשנה, והם נובעים בעיקר, או בגין הפרשות – אתם איתי רגע?

דוד ביטן: מה קורה פה?

<אתי בן יוסף: סליחה, חברים - - -

דוד ביטן: חברים, אני באמצע הדיון.

דוד ביטן: אתם מקשקשים.

דוד ביטן: איפה הרס"ר משמעת שלי?

דוד ביטן: איילת נחמיאס, איפה היא?

מרב מיכאלי: איילת, יש לה תיכף שדולה שאתה ודאי תבוא אליה.

דוד ביטן: איזו שדולה?

מרב מיכאלי: המשפחה החדשה.

דוד ביטן: אה, אוי ואבוי.

דוד ביטן: אם אני לא אבוא זה הסוף שלי.

מרב מיכאלי: אחרי שבאת לפלורליזם, אתה יכול להרשות לעצמך את המשפחה החדשה.

דוד ביטן: אני בטלוויזיה ב-11:30.

מרב מיכאלי: אז זה ב-11:00.

מרב מיכאלי: איילת זה ב-11:00.

דוד ביטן: נגמור מהר פה, אז אין בעיה, נבוא.

דוד ביטן: מה שקורה הוא שיש הפרשות שהפרישו לאור תביעות משפטיות שיש, ויש כל מיני דברים שיצאו מכרזים אבל עדיין לא הגיע מועד התשלום.

דוד ביטן: ולכן, בעצם, הם תקציבית נצבעו, אבל מכיוון שהם לא משולמים, מעבירים את זה משנה לשנה.

דוד ביטן: זה רוב הסכומים.

דוד ביטן: אז אני מציע שהחשב ייתן הסבר קצר לדברים האלה.

דוד ביטן: אם אנחנו לא נעשה העברה, נפסיד את הכסף פשוט.

<קריאה: לא, לא נפסיד - - -

דוד ביטן: זה יימחק

מיקי רוזנטל: שיחזירו אותו לקופת האוצר.

<קריאה: לא, אי אפשר להחזיר.

<קריאה: הוא שולם כבר.

מרב מיכאלי: אדוני, יש לי שאלה פרוצדורלית.

מרב מיכאלי: אני מפנה את השאלה גם לצוות הוועדה, כמובן, אבל גם לחשבות ולמנכ"ל – למה לא שלחו לנו את החומר הזה לפני?

מרב מיכאלי: פשוט שנבוא מוכנות לישיבה.

דוד ביטן: שלחו לכם אתמול.

מרב מיכאלי: לא שלחו אתמול.

דוד ביטן: לא, לא.

דוד ביטן: אתמול שלחו.

מרב מיכאלי: לא שלחו.

מרב מיכאלי: לא התקבל אצלנו שום חומר.

<חיים אבידור: זה היה מצורף יחד עם ההזמנה - - -

שולי מועלם-רפאלי: זה היה מצורף עם ההזמנה לדיון, מרב.

שולי מועלם-רפאלי: זה היה נספח.

דוד ביטן: שלחנו את זה, שלחנו.

דוד ביטן: אבל הנושא לא מסובך.

דוד ביטן: אם את תגידי לי שזה מסובך, אני אעשה עוד ישיבה.

דוד ביטן: בסדר?

<קריאה: הכול נשלח, מרב.

דוד ביטן: הנושא לא מסובך עד כדי כך.

דוד ביטן: רוב הסכומים זה העברות ממקום למקום.

מרב מיכאלי: אנחנו לא קיבלנו את זה.

מרב מיכאלי: רק תקלות של מייל הכנסת - - -

דוד ביטן: לא, לא.

דוד ביטן: שלחו.

דוד ביטן: זה בטוח.

מרב מיכאלי: טוב, אני מקבלת את מה שאתה אומר.

דוד ביטן: לא שמתם לב.

דוד ביטן: כי אני אמרתי להם: תשלחו.

מרב מיכאלי: לא, אין לא שמנו לב.

מרב מיכאלי: יש מיילים שלא מגיעים.

מרב מיכאלי: זה קורה.

דוד ביטן: אני עיכבתי את זה טיפה כי בהתחלה, מה שרשמו לי, זה העברות מ-2015-2016.

דוד ביטן: זה לא הסכמתי כי אמרתי, רק עכשיו אישרנו תקציב, אז למה לא אמרתם לנו באישור?

דוד ביטן: בסוף התברר שעשו טעות וזה העברות מ-2014 ל-2016.

<חיים אבידור: 2015.

מיקי רוזנטל: זה מה שעושים בוועדת הכספים עכשיו לשבוע.

דוד ביטן: למה 2015?

דוד ביטן: ל-2016.

דוד ביטן: אתה הולך לשלם את זה מחר בבוקר?

<חיים אבידור: אני שילמתי כבר.

שולי מועלם-רפאלי: הוא שילם כבר.

דוד ביטן: חלק שילמת.

<חיים אבידור: מה שלא תביעות משפטיות, שילמתי.

מיקי רוזנטל: לפי החוק, הוא חייב קודם כל לשלם את זה.

דוד ביטן: אז בוא נעשה דבר כזה: חלק נעביר ל-2016, וחלק ל-2015.

דוד ביטן: אז עוד פעם נעשה ישיבה להעביר ל-2016?

דוד ביטן: בו במקום כבר נעשה 2015 ו-2016.

דוד ביטן: נעשה שרשור.

מיקי רוזנטל: אי אפשר.

מיקי רוזנטל: זה לא חוקי.

דוד ביטן: חוקי.

דוד ביטן: למה לא? זה תקציב מאוחד.

דוד ביטן: למה לא?

מיקי רוזנטל: אתה יכול להעביר תקציב מ-2015 ל-2016 רק אחרי שהעברת מ-2014ל-2015.

דוד ביטן: א אני אעשה שרשור עכשיו.

דוד ביטן: אעביר מ-2014 ל-2015, ומ-2015 ל-2016.

שולי מועלם-רפאלי: אולי אדוני ייתן לנו לדבר?

<נדב כספי: - - - כי יש עוד דברים שאני אצטרך.

<נדב כספי: כל מיני דברים שעכשיו התחייבתי - - -

דוד ביטן: טוב, יאללה.

דוד ביטן: סע, סע, נו.

דוד ביטן: תסביר, אבל קצר.

<נדב כספי: אני מבקש את אישור הוועדה לעשות העברת 210 מיליוני שקלים שהם עודפים מחויבים של הכנסת בשנת 2014, שלא שולמו.

<נדב כספי: מתוך ה-210 מיליון, כ-110 מיליון הם עודפים שנובעים כתוצאה משתי תביעות משפטיות.

<נדב כספי: האחת זה תביעה של בית פרומין, של זה שהפקיעו ממנו את בית פרומין; הוא מגיש עכשיו תביעה של 150 מיליוני שקלים.

<נדב כספי: אנחנו הכנסנו לתקציב, עוד בשנת 2011, סכום של 70 מיליון שקלים, ואנחנו מגלגלים אותם משנה לשנה, פן ייפסק לנו איזשהו סכום לתשלום, אז יהיה לנו את הסכומים האלה בתקציב.

<נדב כספי: ועוד סכומים של 50 מיליוני שקלים בגין "שפיר", שאלה סכומים שקיזזנו ל"שפיר" בגין תביעות שיש לנו נגדם.

<נדב כספי: זה נמצא גם כן בתביעה משפטית, ואנחנו לא יודעים מה ייפסק.

<נדב כספי: זה על הבינוי של האגף החדש.

<נדב כספי: שאר הסכומים הם התחייבויות - - -

דוד ביטן: צבועות, מה שצבוע כבר?

<נדב כספי: כן.

<נדב כספי: התחייבויות שהוצאנו בשנת 2014 והן לא שולמו במהלך שנת 2014, אלא שולמו ב-2015, ויתכן שחלק מזה יזלוג גם ל-2016.

<נדב כספי: זה נובע מהפרשי עיתוי או כתוצאה מהתמשכות פרויקטים או כתוצאה מאשראי של ספקים ודברים כאלה.

מנואל טרכטנברג: כמו מה?

מנואל טרכטנברג: אתה יכול לתת דוגמה?

<נדב כספי: למשל, שיפוץ טרקלין "שאגאל" שנעשה בשנת 2014 והסתיים בשנת 2015, ושולם סכום של שישה מיליון ש"ח.

<נדב כספי: הגג הסולארי – התחייבות שהוצאנו בשנת 2014, שילמנו ב-2015, כי רק אז הסתיים הפרויקט.

<נדב כספי: בניית חניון אחורי – גם כן, התחיל בשנת 2014, ושולם בשנת 2015.

דוד ביטן: הסיבה שהם באים רק עכשיו, בסוף שנה, לאשר, היא כי לא היה תקציב מדינה, לא אושר.

דוד ביטן: אז עכשיו הם יכולים.

מנואל טרכטנברג: ברור.

<נדב כספי: מערכת השמע במליאה – התחילה בשנת 2014 והסתיימה בשנת 2015, סכום של ארבעה מיליון שקלים.

מנואל טרכטנברג: ובכמה זה מסתכם, כל הקטגוריה הזאת?

<נדב כספי: כל הדברים האלה, כולם ביחד מסתכמים בכ-100 מיליוני שקלים.

<נדב כספי: אבל זה לא הכול.

<נדב כספי: חלק מזה זה גם דברים שנובעים מתנאי אשראי.

<נדב כספי: זאת אומרת, כל מיני הוצאות שעשיתי באוקטובר-נובמבר-דצמבר, ובגלל תנאי אשראי שילמתי אותם רק בינואר-פברואר, וכדומה.

מנואל טרכטנברג: אבל יש - - - שציינת שזה - - -

<נדב כספי: 110 מיליון זה תביעות משפטיות.

<נדב כספי: 100 מיליון זה הפרשי עיתוי.

מנואל טרכטנברג: אז אנחנו מגיעים ל-210, ואז?

שולי מועלם-רפאלי: בדיוק.

שולי מועלם-רפאלי: 210, זה מה הוא אמר.

שולי מועלם-רפאלי: זהו, על זה הוא מדבר, 210.

דוד ביטן: עוד שאלות?

<נדב כספי: אני מבקש את אישור הוועדה להעביר את העודפים המחויבים האלה.

דוד ביטן: מיכאלי, דיברת עם העוזרת?

דוד ביטן: הכול בסדר?

דוד ביטן: אל תתני לה לעשות מה שעשיתי לסתיו שפיר.

מרב מיכאלי: מה עשית לסתיו שפיר?

דוד ביטן: סתיו שפיר נואמת עם המצלמה, אז שמתי שומר ליד העוזרת שלה.

דוד ביטן: איך שהיא קמה, הוצאתי אותה.

דוד ביטן: אז היא לא דיברה.

דוד ביטן: אז לעשות את זה?

דוד ביטן: מה?

דוד ביטן: לא הבנת?

שולי מועלם-רפאלי: מרב לא מדברת עם מצלמות.

מרב מיכאלי: לא הבנתי את התרגיל.

מרב מיכאלי: תסביר לי.

מרב מיכאלי: (הישיבה נפסקה בשעה 10:52 ונתחדשה בשעה 10:53)

דוד ביטן: אני מחדש את הדיון.

מרב מיכאלי: לפרוטוקול אני רוצה, בבקשה, להגיד שהיועצת שלי, מיכל, היא לא דומה לאף יועצת בכנסת.

שולי מועלם-רפאלי: אני עדה.

שולי מועלם-רפאלי: אני מכירה את כל המשפחה.

מרב מיכאלי: וכל השוואה היא ממש לא במקומה.

מיקי רוזנטל: היא מצלמת את מרב בחוץ מראש.

דוד ביטן: חשבתי שתגיד שהיא נתנה הנחיה לעוזרת שלה לצלם את סתיו "שפיר", אז התרגיל לא עזר - - -

שולי מועלם-רפאלי: אדוני היושב-ראש, נצביע?

שולי מועלם-רפאלי: היא צריכה ללכת - - -

דוד ביטן: הנה, אולי יש שאלות.

מנואל טרכטנברג: רגע, יש לי גם שאלה קצרה אחת - - -

דוד ביטן: הבאנו פרופסור לא סתם.

דוד ביטן: מה את חושבת?

דוד ביטן: הבאנו כיסוי שהכול היה בסדר בוועדה אחרי שהוא שואל.

מנואל טרכטנברג: ארנונה – הרי ארנונה צריכה להיסגר באותה שנה.

<חיים אבידור: היו לנו דיונים עם העירייה בגין שנים קודמות, על שומה שהם הוציאו לנו.

מנואל טרכטנברג: אה, אוקי.

מנואל טרכטנברג: כי זה דבר שבעיקרון היה צריך להיות בתוך השנה.

מרב מיכאלי: אז שילמתם עוד 0.5% ריבית על כל חודש שעבר?

מרב מיכאלי: כמו שהם נוהגים.

<נדב כספי: אנחנו בדיבור איתם.

<נדב כספי: הם אמורים לוותר לנו על 50% מהריבית.

דוד ביטן: אתם רוצים שאני אספר לכם עוד בדיחה?

דוד ביטן: אבל אל תעשו מזה עניין.

שולי מועלם-רפאלי: אבל אולי קודם נצביע?

<קריאה: לא, לא.

<קריאה: קודם בדיחה.

שולי מועלם-רפאלי: קודם בדיחה.

מיקי רוזנטל: אני אשמע את הבדיחה, ואני אלך לדיון.

דוד ביטן: אמרת ליוסי יונה, תשמע טוב, יש לנו בעיות עם הוועדה של הפרופסורים, אז החלטנו להקים ועדה שלנו, שחברי הכנסת שיהיו הוועדה הציבורית.

דוד ביטן: אז יש לנו – פרופסור אחד זה אתה, פרופסור שני, הנה, הוא יושב פה, חסר לנו פרופסור אחד.

דוד ביטן: מה הבעיה?

דוד ביטן: בוא נשים את דוקטור בני בגין, נעשה אותו, שהוא יהיה השלישי.

<חיים אבידור: זה לא טוב.

<חיים אבידור: פה צריכים להיות באקדמיה, ומי שפה כבר - - -

דוד ביטן: באקדמיה, למה?

דוד ביטן: מה, אין לנו פרופסורים?

דוד ביטן: יש לנו אחלה פרופסורים, מהטובים ביותר שיש.

דוד ביטן: זה נרשם?

דוד ביטן: לא נרשם בפרוטוקול, כן?

דוד ביטן: אפשר להצביע?

דוד ביטן: מי בעד ההעברות מ-2014 ל-2015?

דוד ביטן: נו, רוזנטל, מה?

מיקי רוזנטל: יש לך רוב, מה אתה צריך?

מיקי רוזנטל: אני, יש לי בעיה עקרונית עם התקציב של הכנסת.

מיקי רוזנטל: הצגתי אותה בפעם שעברה.

מיקי רוזנטל: לא רוצה לעשות דווקא אבל - - -

דוד ביטן: אני חייב שאתה תצביע איתי.

שולי מועלם-רפאלי: הוא לא יכול להצביע.

שולי מועלם-רפאלי: הם שניים - - -

דוד ביטן: לא, הם שלושה.

מרב מיכאלי: בוועדת הכנסת אנחנו שלושה, אבל במשותפת של התקציב אנחנו רק שניים.

דוד ביטן: אה, אתם רק שניים?

דוד ביטן: אה, אז רוזנטל, ניצלת.

דוד ביטן: את יודעת מה?

דוד ביטן: שהוא יצביע במקומי, לצורך העניין.

דוד ביטן: מה אתה אומר, רוזנטל?

מיקי רוזנטל: אני פוטר אתכם מנוכחותי.

ירדנה מלר-הורוביץ: תגיד את זה, בבקשה, בזהירות.

ירדנה מלר-הורוביץ: זה נשמע - - -

מיקי רוזנטל: לא טוב?

ירדנה מלר-הורוביץ: > לא.

מיקי רוזנטל: אז אני אלך לוועדת החינוך.

ירדנה מלר-הורוביץ: > או, זה נשמע טוב.

ירדנה מלר-הורוביץ: זה נשמע טוב.

<נדב כספי: אני מודה לחברי הוועדה.